Lav et referat af nedenstående tekst:

Tekst:
Der er stor spænding om vejret den kommende uge. Nogle prognoser har store mængder sne med op til 30 centimeter sne i Jylland sidst på ugen, mens andre peger mere i retning af kraftig regn. Under alle omstændigheder bliver det et vejr, der vil kunne give store udfordringer. - Fra tirsdag aften til torsdag morgen falder der mellem 20 og 45 millimeter regn i Danmark, mest i den sydlige del af Jylland. Allerede her kan det betyde oversvømmelser, siger meteorolog ved TV 2 VEJR Jens Ringgård Christiansen. De seneste uger har været våde, og jorden er mange steder mættet med vand. Den mættede jord betyder, at der er risiko for oversvømmelser – især langs landets åer og særligt i Jylland. Kan nå at skifte Der er stadig fire dage til fredag, og dermed kan meget også nå at ændre sig, men modellerne peger lige nu på ganske megen nedbør, hvad enten den bliver hvid eller våd. Kigger vi på den akkumulerede nedbør frem til lørdag aften, ligger den på mellem knap 50 til mere end 80 millimeter. - Det kan give store problemer i dobbelt forstand. Sne og fygning kan genere trafikken i store dele af Danmark, mens man i Syddanmark kan få oversvømmelser som følge af det fortsatte regnvejr, siger Jens Ringgård Christiansen. Nedbørsmængden skal ses i forhold til, at der normalt falder 65 millimeter i hele januar, og lige nu ser der ud til at komme mere end det allerede i den første uge af måneden. Udfordrende fredag Det er særligt fredag, der kan falde ud som meget hvid, meget våd eller en kombination af begge dele. - Fredag skal et kraftigt lavtryk gennem Danmark, antageligt med meget sne mod nord og meget regn i Syddanmark. Det kan forværre problemerne med oversvømmelser i syd og give store trafikale problemer i nord, hvor der er risiko for snestorm, siger Jens Ringgård Christiansen. Åer og vandløb er mange steder pressede efter den våde afslutning på december og vil nemt kunne gå over deres bredder. Det vil de også kunne ved betydeligt mindre mængder nedbør, end prognoserne peger på. For eksempel har det mellem jul og nytår været nødvendigt at afspærre stier langs Storå i Holstebro, da de allerede der var oversvømmede. Jorden er mættet Marker og enge, der i dag er sumpede eller måske endda delvist oversvømmede, vil på denne her årstid heller ikke nå at absorbere en nævneværdig mængde vand de kommende dage, og bortset fra tirsdag vil der bare blive hældt yderligere på. Selv hvis nedbøren den kommende uge falder i form af sne, der kan blive liggende i flere dage, skal vandet stadig væk, når sneen smelter, og dermed vil oversvømmelserne stadig kunne blive et problem. I så fald bliver der tale om først en – i yderste tilfælde – kraftig snestorm fulgt af mulige oversvømmelser nogle dage senere.

Referat:
Store mængder nedbør venter i den kommende uge – kan ende med 30 centimeter sne.